Darah di dado lah tasirok
Angok nan sayuik-sayuik sampai
Raso ka putuih tali nyao …
Tasintak denai dalam lalok
Nan tahampeh tangan ka lantai
Nan bak raso jo kanduang juo mak …
Hari sanjo di Padang Gaduik mak
Di sinan urang pai baburu
Manangih denai dalam salimuik
Sia lah urang mungkin tau mak …
Hari sanjo di Pasa Ibuah
Pulang mambaok pisang kalek
Kok ndak tau jo hati rusuah
Jujuanglah kayu ndak bakabek ndeh …
Sawah gadang di tapi labuah
Elok masak candonyo padi
Basamo-samo kito sabik …
Di denai lai nan marusuah
Dari sahari ka sahari
Taraso badan batambah sakik mak …
Nan Sitajuak parang jo Lundi mak
Nan Lamiang di Tanah Baso
Nan den sangko sayang keh kami
Kasiah ka urang moh kironyo da …
Nan ka parak ka Tanah Data
Nan bajalan baduo-duo
Nan kok indak katokan indak
Padonyo muluik tadorong sajo da …
(Disadur dari Saluang Klasik, Dipopulerkan oleh Efrinon)
©ourtesy of https://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zho_Hans